stanford-oval/wikipedia huggingface dataset:
פרנסיס פורד קופולה
חייו וסרטיו > אפוקליפסה עכשיו

לאחר "הסנדק 2", לקח על עצמו קופולה פרויקט אותו התחיל עוד בסוף שנות השישים, סרט על פי ספרו של ג'וזף קונרד, לב המאפליה, שייקרא "אפוקליפסה עכשיו". בשנים שלאחר ייסוד "אמריקן זואיטרופ" כתב מיליוס את התסריט לסרט, ונעשו פעולות ראשונות לאיתור אתרי הסרטה וליהוק. אף על פי שבתחילה דובר על כך שג'ורג' לוקאס יביים את הסרט, החליט קופולה לביים את הסרט בעצמו, כדי ליצור סרט "שיעניק לצופה את כל הכוח והיופי שהקולנוע מסוגל להעניק", ו"ייקח את הקהל לחוויה ללא תקדים של המלחמה, שיגרום לו להגיב כמו אלו שחוו את המלחמה".
במרץ 1976 יצאו קופולה ומשפחתו לצילומים בפיליפינים שאמורים היו להיות חמישה חודשים שלווים. תקציב הסרט הוערך ב-13 מיליון דולר והסתמך על רווחיו של קופולה מ"הסנדק", וקופולה סבר כי הדבר מעניק לו חופש אמנותי בלתי מוגבל. אך למעשה הייתה זו תחילתו של סיוט, שאותו סיכם קופולה במשפט שהבהיר כי לא היה מדובר ב"סרט על וייטנאם" אלא ב"וייטנאם" עצמה - "זו וייטנאם, והדרך שבה צילמנו את הסרט דומה מאוד לדרך שבה התנהגו האמריקנים בווייטנאם. היינו בג'ונגל, היה לנו יותר מדי כסף, יותר מדי ציוד, ולאט לאט יצאנו מדעתנו".
חמשת חודשי הצילומים תפחו לשמונה (עם הפסקות מרובות), במהלכם אירעו תקלות ותקריות רבות שהפכו את התהליך לסיוט עבור המעורבים בו, ובמיוחד עבור קופולה ומשפחתו. אתר הצילומים בפיליפינים נהרס בסופת הוריקן, השחקן הראשי מרטין שין לקה בהתקף לב, ותקציב הסרט התנפח ל-30 מיליון דולר, רובם התקבלו מחברת יונייטד ארטיסטס שחשה כי עליה לשמור על ההשקעה בסרט, לו רכשה מראש את זכויות ההפצה. קופולה סיים את ההסרטה כשהוא בחובות עצומים, ואינו בטוח באשר לדרך שבה יערוך את הסרט וכיצד יסיים אותו. לקראת סיום הצילומים עמד קופולה בפני הרס חייו, בריאותו, והקריירה שלו.
לאחר סיום הצילומים, עמדו בפני קופולה מאות אלפי מטרים של סרט, שאורכם 230 שעות הקרנה. עריכת הסרט לוותה במגוון בעיות שבפניהם ניצב קופולה, שהעיקרית שבהן הייתה ההחלטה מה יהיה הנראטיב של הסרט ואיך יסתיים. הליך הפוסט-פרודקשן ארך כשנתיים. ביוני 1979 הוקרן הסרט בפסטיבל קאן, אגב חששות כבדים של כל המעורבים בהפקתו. קופולה ידע כי הוא לוקח סיכון בפסטיבל קאן, אך זכר את הצלחת הסרט "השיחה" והאמין כי הוא יכול להפוך את הגלגל ולהפוך את הסרט להצלחה.
בסופו של דבר זכתה הגרסה המוקרנת להצלחה בקרב שופטי הפסטיבל, והסרט קיבל את פרס דקל הזהב בשיתוף עם סרטו של פולקר שלנדורף, "תוף הפח". עם תחילת ההפצה המסחרית, קיבל הסרט תשבחות וביקורות חיוביות, ואף היה מועמד לשמונה פרסי אוסקר באותה שנה, מהם זכה בשניים. בסופו של דבר כיסה הסרט את עלות הפקתו, ואף הביא רווחים ליוצריו. בארצות הברית בלבד הצליח הסרט להביא להכנסות בגובה של כ-79 מיליון דולר.
הקרנת גרסת הבמאי ב-2001 הביאה לרווח של ארבעה מיליון דולר נוספים. הסרט הוא סרט רב עוצמה, בעל אמירה פילוסופית על טבע האדם, וכולל סצנות בלתי נשכחות, כגון סצנת מתקפת המסוקים על הכפר הווייטנאמי לקול הקטע "דהרת הוולקירות" מתוך האופרה הוולקירה של ואגנר. הסרט נחשב לאבן פינה בתולדות הקולנוע, וליצירת מופת ייחודית, משיאי יצירתו של קופולה.
חייו וסרטיו > הנפילה

בתחילת שנות ה-80 המשיך קופולה בעשיית סרטים ב"אמריקן זואיטרופ". בין היתר שם לו למטרה לעודד קולנוע איכותי מרחבי העולם. במסגרת זו הפיק את סרטו של אקירה קורוסאווה "קגמושה" (1980), ועסק בשחזור סרטו של אבל גאנס "נפוליאון" משנת 1927, והפצתו בציבור, בלוויית פסקול שהלחין אביו, קרמיין קופולה. כישלון צורב נחל עת הזמין את הבמאי הגרמני העולה וים ונדרס לביים את הסרט "האמט" שהיה אמור להיות מחווה לסרטי הפילם נואר משנות הארבעים. חילוקי דעות בין קופולה וונדרס פוצצו את ההפקה, והמוצר הסופי יצא, לבסוף, בניגוד לדעתו של ונדרס, כשרוב הסצנות המצולמות הן של קופולה ולא של ונדרס. הסרט היה כישלון אומנותי ומסחרי.
חמור מכישלונו של "האמט" היה כישלון הדרמה הרומנטית המוזיקלית "אחד מהלב". מה שאמור היה להיות סרט מוזיקלי צנוע, צמח בממדיו ובתקציבו ככל שנמשכה ההפקה. קופולה התעקש על צילומים בתפאורה מסובכת ומורכבת שכללה בנייה של שדה תעופה שלם. תקציבו של הסרט תפח משני מיליון דולר ל-25 מיליון. הסרט היה לכישלון קופתי חרוץ, ובמהלך הזמן הקצר בו הוקרן הכניס כ-637,000 דולר.
לאחר כישלון "האמט" ו"אחד מהלב", היה קופולה במשבר פיננסי חמור, ממנו לא הצליח להיחלץ במשך תקופה ארוכה. את שארית שנות ה-80 בילה קופולה בעשייה קולנועית שנועדה להחזיר את חובותיו הנובעים מכישלון "אחד מהלב".
חייו וסרטיו > שנות ה-80

קופולה בילה את שנות ה-80 בעשייה קולנועית שלא הגיעה לרמה של יצירות המופת שלו משנות ה-70, הן כתוצאה מאילוצים כלכליים, והן בשל אובדן החירות המוחלטת שהייתה לו כבמאי. כישלון נוסף נוסח "אחד מהלב" נחל ביצירת "מועדון הכותנה" (1984), סרט שעסק במועדון ג'אז בשנות ה-20. קופולה עבד כבמאי שכיר, שהוזמן על ידי מפיק העל רוברט אוואנס, ולא היה מושקע אישית ביצירת הסרט (שמומן על ידי גורמים פרטיים, ברובם מחוץ לתעשיית הסרטים ההוליוודית), אך שוב תפח תקציבו של הסרט ל-48 מיליון דולר, כאשר ההפקה נקלעת לכאוס של תפאורות גרנדיוזיות, תסריטים המתחלפים מדי יום ומאבקים בין גורמי הכוח שמאחורי הקלעים, והתוצאה, כישלון ביקורתי וקופתי, הייתה רחוקה מלהחזיר את ההשקעה.
שני סרטי נעורים שיצר קופולה בשנת 1983, על פי ספריה של הסופרת ס. א. הינטון, "ראסטי ג'יימס" ו"נערי הכרך", זכו להצלחה צנועה, והצליחו לחשוף דור של שחקנים צעירים כמאט דילון, ראלף מאצ'יו, פטריק סווייזי, רוב לאו, אמיליו אסטבז, דיאן ליין וטום קרוז. "ראסטי ג'יימס" הציג אף את ניקולאס קייג', אחיינו של קופולה, ואת מיקי רורק. "ראסטי ג'יימס" שימש לקופולה כר לניסויים צורניים, והוא זכור במיוחד בשל הצילום בשחור ולבן, כאשר האובייקט היחיד הנראה בצבע הוא זוג דגי קרב סיאמיים, המופיעים במספר סצנות.
שני סרטים נוספים שזכו להצלחה בתקופה זו היו הסרט "טאקר: האיש והחלום" (1988), שעסק באיש תעשיית המכוניות האמריקני, פרסטון טאקר, בכיכובו של ג'ף ברידג'ס, ו"גן השיש", (1987) דרמה על מלחמת וייטנאם. צילומי "גן השיש" היו מלווים בטרגדיה אישית קשה, כאשר כוכב הסרט גריפין או'ניל הרג את ג'אנקרלו קופולה, בנו של קופולה, בתאונת שיט.
במהלך העשור המשיך קופולה בעשייה קולנועית ברמה לא אחידה. בין היתר צילם את "להתחתן שנית" (1986), דרמה תקופתית על שנות ה-50 בכיכובה של קת'לין טרנר, המגלמת אישה בשנות הארבעים לחייה השבה לפתע לגיל בית הספר התיכון, פרק בסרט "סיפורי ניו יורק", סרט המורכב משלושה פרקים שביימו לצד קופולה וודי אלן ומרטין סקורסזה, ו"קפטן איו", סרט מדע בדיוני בן 12 דקות בכיכוב מייקל ג'קסון, המוקרן רק בגני השעשועים של וולט דיסני ברחבי העולם.
עיסוקים חוץ קולנועיים

כישלונותיו הפיננסיים המרובים של קופולה הביאו אותו להשקיע במגוון של עסקים, במיוחד בתחום היין, ועיסוקים אלו הביאו לו הצלחה ורווחה כלכלית החל משנות ה-90. בשנת 1975 החל בקשר עם יינן בשם ניבאום בעמק נאפה בקליפורניה. בשנת 1978 החל לייצר במקום יין בשם "רוביקון", ביחד עם אשתו, אלינור. בשנת 1995 רכש בסכום גבוה את האחוזה שבה נמצא היקב, והחל משווק יינות בשם "ניבאום-קופולה". האתר קרוי כיום "אחוזת רוביקון" על שם היין הראשון שייצר קופולה. היינות משווקים באמצעות חברה הקרויה "פרנסיס פורד קופולה מציג" העוסקת גם בניהול בתי קפה, ובשיווק פסטה ומוצרים אחרים ממקור איטלקי.
בין השנים 1994 ל-2008 היה קופולה הבעלים של מסעדה בשם "רוביקון" בסן פרנסיסקו במשותף עם רוברט דה נירו ורובין ויליאמס. כן הוא מפעיל אתר נופש בבליז. קופולה הוא קונסול של כבוד של בליז בקליפורניה. בשנים האחרונות מבלה קופולה זמן ניכר בבואנוס איירס ומפעיל שם חברת הפקות. כן הוא משמש כמוציא לאור של מגזין ספרותי בשם "Zoetrope: All-Story".
במהלך השנים גילה קופולה מעורבות פוליטית. הוא תמך באופן פומבי, ואף תרם כספים למספר מועמדים של המפלגה הדמוקרטית של ארצות הברית, לרבות מייק תומפסון, ננסי פלוסי, ברברה בוקסר ואלן קרנסטון.
פרסים וכיבודים

קופולה זכה בימי חייו בעשרות פרסים קולנועיים ומועמדויות לפרסים קולנועיים. מספר מהפרסים החשובים בהם זכה הם:
פרס האוסקר - התסריט המקורי הטוב ביותר: "פאטון" (1970) (בשיתוף עם אדמונד ה. נורטון).
פרס האוסקר - התסריט המעובד הטוב ביותר: "הסנדק" (1972) (בשיתוף עם מריו פוזו).
פרס גלובוס הזהב - הבמאי הטוב ביותר: "הסנדק" (1972).
פרס גלובוס הזהב - התסריט הטוב ביותר: "הסנדק" (1972) (בשיתוף עם מריו פוזו).
פרס האוסקר - הבמאי הטוב ביותר: "הסנדק 2" (1974).
פרס האוסקר - הסרט הטוב ביותר: "הסנדק 2" (1974).
פרס האוסקר - התסריט המעובד הטוב ביותר: "הסנדק 2" (1974) (בשיתוף עם מריו פוזו).
פרס באפט"א - הבמאי הטוב ביותר: "אפוקליפסה עכשיו" (1979).
פרס דקל הזהב - "אפוקליפסה עכשיו" (1979) (בשיתוף עם פולקר שלנדורף יוצר תוף הפח).
פרס דקל הזהב - "השיחה" (1974).
פרס גלובוס הזהב - הבמאי הטוב ביותר: "אפוקליפסה עכשיו" (1979).
פרס גלובוס הזהב - המוזיקה המקורית הטובה ביותר: "אפוקליפסה עכשיו" (1979) (בשיתוף עם קרמיין קופולה).
פרס אריה הזהב על מפעל חיים, 1992.
פרס על מפעל חיים בפסטיבל הסרטים הבינלאומי בסן פרנסיסקו, 2009‏
פרס התרבות היפני פרמיום אימפריאלה, 2013
פרס נסיך אסטוריאס, 2015
משפחתו

קופולה היה נשוי לאלינור קופולה עד למותה ב-2024. השניים נפגשו באתר הצילומים של "דמנטיה 13", ב-1962, שם שימשה אלינור כמעצבת תפאורה. הם נישאו שנה לאחר מכן.
משפחת קופולה המורחבת היא משפחה בעלת מסורת קולנועית, ורבים מבני המשפחה, בדרגות קרבה שונות, זכו להצלחה בזכות עצמם בתחום הקולנוע. המשפחה היא אחת משתי המשפחות היחידות, לצד משפחתו של ג'ון יוסטון, בה זכו שלושה דורות בפרס האוסקר. אביו, קרמיין קופולה, זכה בפרס על המוזיקה שחיבר לסרט "הסנדק 2". בתו, סופיה קופולה, זכתה בפרס על התסריט המקורי לסרטה "אבודים בטוקיו". בנו הוא התסריטאי רומן קופולה, שותפו ליצירה של וס אנדרסון.
גם שאר בני משפחתו הקרובה של קופולה עסקו בקולנוע. אלינור קופולה צילמה מאחורי הקלעים את אופן הסרטת הסרט "אפוקליפסה עכשיו". בשנת 1991 הפכו צילומיה לסרט בשם "לבבות המאפליה", עליו זכתה אלינור קופולה בפרס אמי. קופולה ליהק את שני בניו, ג'אנקרלו ורומן, כניצבים בסרטיו. ג'אנקרלו היה בשלבים ראשונים של קריירה כמפיק, אך נהרג בתאונה בשנת 1986. בתו סופיה היא בעלת הקריירה המשגשגת ביותר מבין ילדי המשפחה. בנוסף למשחקה בסרט "הסנדק 3" שלא זכה לשבחי הביקורת, זכתה סופיה להצלחה כבמאית בסרטיה "חמש ילדות יפות", "אבודים בטוקיו" ו"מארי אנטואנט". סופיה ואחיה רומן הם הבעלים של חברת ההפקות "אמריקן זואיטרופ" שהוקמה מחדש.
אחותו של קופולה, טליה שייר, ידועה כשחקנית, ושיחקה אף בסרטיו של קופולה. על אחייניו נמנים השחקנים ניקולס קייג', מארק קופולה וג'ייסון שוורצמן, הבמאי כריסטופר קופולה והצלם ג'ון שוורצמן.
פילמוגרפיה חלקית

הטבלה הבאה היא פילמוגרפיה מלאה של קופולה כבמאי או כתסריטאי, וכוללת מבחר של הסרטים החשובים ביותר שהפיק עבור אחרים. הזכיות באוסקר מסומנות רק עבור הסרטים בהם שימש כבמאי, עם החריג של "פאטון", בו קיבל אוסקר על התסריט על אף שלא היה הבמאי.
| שנה | שם הסרט | תפקיד | מועמדויות לאוסקר | זכיות באוסקר |
| --- | --- | --- | --- | --- |
| 1962 | הלילה לבטח | במאי, תסריטאי, מפיק |  |  |
| 1962 | נער המעליות ונערות המשחק | במאי, תסריטאי |  |  |
| 1963 | דמנטיה 13 | במאי, תסריטאי |  |  |
| 1966 | אתה כבר נער גדול | במאי, תסריטאי | 1 |  |
| 1966 | המקום הזה מקולל | תסריטאי |  |  |
| 1966 | האם פריז בוערת? | תסריטאי |  |  |
| 1968 | קשתו של פיניאן | במאי |  |  |
| 1969 | אנשי הגשם | במאי, תסריטאי |  |  |
| 1970 | פטון | תסריטאי | 1 | 1 |
| 1971 | THX-1138 | מפיק |  |  |
| 1972 | הסנדק | במאי, תסריטאי | 10 | 3 |
| 1973 | אמריקן גרפיטי | מפיק |  |  |
| 1973 | ירח של נייר | מפיק |  |  |
| 1974 | השיחה | במאי, תסריטאי, מפיק | 3 |  |
| 1974 | גטסבי הגדול | תסריטאי |  |  |
| 1974 | הסנדק 2 | במאי, תסריטאי, מפיק | 11 | 6 |
| 1979 | הסייח השחור | מפיק |  |  |
| 1979 | אפוקליפסה עכשיו | במאי, תסריטאי, מפיק | 8 | 2 |
| 1980 | קאגמושה | מפיק |  |  |
| 1982 | הנבואה | מפיק |  |  |
| 1982 | האמט (סרט) | מפיק |  |  |
| 1982 | אחד מהלב | במאי, תסריטאי | 1 |  |
| 1982 | נערי הכרך | במאי |  |  |
| 1983 | ראסטי ג'יימס | במאי, מפיק |  |  |
| 1984 | מועדון הכותנה | במאי, תסריטאי | 2 |  |
| 1986 | קפטן איו | במאי, תסריטאי |  |  |
| 1986 | להתחתן שנית | במאי | 3 |  |
| 1987 | גן השיש | במאי, מפיק |  |  |
| 1988 | טאקר: האיש והחלום | במאי |  |  |
| 1989 | סיפורי ניו יורק  (הפרק "חיים בלי זואי") | במאי, תסריטאי |  |  |
| 1990 | הסנדק 3 | במאי, תסריטאי, מפיק | 7 |  |
| 1992 | דרקולה | במאי, מפיק | 4 | 3 |
| 1993 | נערי הכרך | במאי |  |  |
| 1994 | דון חואן דה מרקו | מפיק |  |  |
| 1994 | פרנקנשטיין | מפיק |  |  |
| 1995 | ננס לבן | מפיק (סרט טלוויזיה) |  |  |
| 1996 | ג'ק | במאי, מפיק |  |  |
| 1997 | מוריד הגשם | במאי, תסריטאי |  |  |
| 1998 | Lani Loa – The Passage | מפיק |  |  |
| 1999 | סליפי הולו | מפיק |  |  |
| 1999 | חמש ילדות יפות | מפיק |  |  |
| 2001 | ג'יפרס קריפרס | מפיק |  |  |
| 2003 | אבודים בטוקיו | מפיק |  |  |
| 2004 | קינסי | מפיק |  |  |
| 2006 | מארי אנטואנט | מפיק |  |  |
| 2007 | נעורים ללא נעורים | במאי, תסריטאי, מפיק |  |  |
| 2009 | טטרו | במאי, תסריטאי, מפיק |  |  |
| 2011 | טוויקסט | במאי, תסריטאי, מפיק |  |  |
| 2024 | מגלופוליס | במאי, תסריטאי, מפיק |  |  |
לקריאה נוספת

זאב רב-נוף, מסך גדול, הוצאת כתר, 1982.
Jon Lewis, Whom God Wishes to Destroy . . .: Francis Coppola and the New Hollywood, Duke University Press, 1995
Peter Cowie, Coppola, Scribner's, 1990
Jeffrey Chown, Hollywood Auteur: Francis Coppola, Praeger, 1988
נונאווט

נוּנַאווּט (באנגלית וצרפתית: Nunavut; באינוקטיטוט: ᓄᓇᕗᑦ) היא היחידה המנהלית הגדולה ביותר בשטחה בקנדה, וכן גם החדשה ביותר במסגרת הטריטוריות של קנדה. נונאווט הופרדה רשמית מהטריטוריות הצפון-מערביות,  והפכה לטריטוריה עצמאית ב-1 באפריל 1999 בעקבות חוק נונאווט-  והסכם תביעות המקרקעין של נונאווט.
בירת נונאווט היא איקאלואיט (נקראה בעבר גם "פרובישר ביי", עד שנת 1987), והיא נמצאת על האי באפין.
נונאווט היא השטח האוטונומי הגדול ביותר של קנדה מבחינת שטח, אך בעלת האוכלוסייה הקטנה ביותר בכל קנדה (נכון ל-2025, פחות מ-40 אלף תושבים). מספר תושבים מועט זה, מתגוררים על שטח הגדול משטחה של מקסיקו (בה, נכון ל-2025, יותר מ-130 מיליון תושבים).
מקור השם

פירוש השם "נונאווּט" הוא "אדמתנו" באינוקטיטוט - שפת האינואיט.
היסטוריה

באזור שבו נמצאת הטריטוריה התקיימה התיישבות רציפה במהלך 4,000 השנים האחרונות. רוב ההיסטוריונים מזהים את חופיו של האי באפין כהלולאנד המופיעה בסאגות הנורדיות, וסביר שתושבי האזור היו בקשרי מסחר עם הספנים הנורדים.
בשנת 1576, מרטין פרובישר, בניסיון לגלות את המעבר הצפון-מערבי, חשב שגילה מרבצי זהב במפרץ פרובישר (הקרוי על שמו) לחופי האי באפין. בדיעבד הסתבר שאין זהב באזור, אולם פרובישר יצר את המגע הראשון בין האדם האירופי עם האינואיטים - האינדיאנים המקומיים - מגע עוין שכלל שביית המקומיים והבאתם לאנגליה לצורכי תצוגה, שם הם מתו לאחר זמן קצר.
במהלך המאה ה-17 עברו באזור נונאווט מגלי ארצות נוספים, בניסיון לגלות את המעבר הצפון-מערבי, ביניהם הנרי הדסון, ויליאם באפין ורוברט ביילוט.
בשנת 1976 נערך משא ומתן בין האינואיט לבין הממשל הפדרלי הקנדי בעניין בעלותם על השטח. באפריל 1982 הצביע רוב של תושבי הטריטוריות הצפון-מערביות בעד הפרדת הטריטוריות לשתי טריטוריות ומתן שטחים לאינואיט. ההסכם הושג בחודש ספטמבר בשנת 1992, ואושר במשאל עם על ידי 85% מתושבי האזור. ביוני 1993 עבר "חוק ההסכם בדבר תביעת השטח של האינואיט" בפרלמנט הקנדי, וב-1 באפריל 1999 הפך האזור לטריטוריה של קנדה.
אוכלוסין

בנונאווט מתגוררים כ-35,944 איש (2016), מתוכם כ-85% הם אינואיטים.
גאוגרפיה

שטחה של הטריטוריה הוא כ-2.1 מיליון קמ"ר. הטריטוריה כוללת את האיים הארקטיים, את האיים במפרץ הדסון, מפרץ ג'יימס ומפרץ אונגבה.
הנקודה הגבוהה ביותר בנונאווט היא פסגת בארבו באי אלסמיר, שגובהה 2,616 מטרים מעל פני הים.
נונאווט מכוסה טונדרה ארקטית, למעט נקודת מפגש הטריטוריות והפרובינציות בדרום מערב הטריטוריה (המקום היחיד בקנדה שבו נפגשים גבולותיהם של ארבע טריטוריות ופרובינציות: נונאווט, מניטובה, ססקצ'ואן והטריטוריות הצפון-מערביות) שהאקלים בה הוא כשל יערות טייגה.
בצפון-מזרחה של הטריטוריה מפריד מעבר מים צר בינה ובין גרינלנד. השליטה במי מיצר זה מהווה מחלוקת בין קנדה ודנמרק. נונאווט גובלת בים בופור בצפון, במפרץ באפין ובמפרץ הדסון במזרח, במניטובה בדרום ובטריטוריות הצפון מערביות במערב. הטריטוריה גובלת גם בניופאונדלנד ולברדור (דרך חצי אי) ובקוויבק (גבול ימי).
ממשל

בראש טריטוריית נונאווט עומד נציב הממונה על ידי השר לענייני אינדיאנים ולפיתוח הצפון של קנדה.
כמו בטריטוריות אחרות, תפקיד הנציב הוא סמלי, והוא מקביל לתפקיד המשנה למושל העומד בראש פרובינציות קנדה מטעמה של "מלך קנדה", אף שהנציב הוא נציגו של הממשל הפדרלי ולא נציגה של המלוכה הקנדית.
בנונאווט בית נבחרים אחד. חברי האספה המחוקקת נבחרים אישית, ומביניהם נבחר מושל הטריטוריה.
בשל ביקורת שהוטחה בו, הקים המושל לשעבר פול אוקאליק מועצה מייעצת של 11 זקני שבט האינואיט, ה-inuit qaujimajatuquangit שתפקידה לייעץ לממשלה בענייני התרבות האינואיטית.
לטריטוריה תקציב שנתי של 700 מיליון דולרים קנדיים הניתן במלואו על ידי הממשל הפדרלי.
הערות שוליים

↑  חוק נונאווט
↑  חוק הסכם תביעות המקרקעין של נונאווט
| הפרובינציות והטריטוריות של קנדה קנדה |
| --- | --- | --- |
| פרובינציות | אונטריו אונטריו • אי הנסיך אדוארד אי הנסיך אדוארד • אלברטה אלברטה • מניטובה מניטובה • נובה סקוטיה נובה סקוטיה • ניו ברנזוויק ניו ברנזוויק • ניופאונדלנד ולברדור ניופאונדלנד ולברדור • ססקצ'ואן ססקצ'ואן • קוויבק קוויבק • קולומביה הבריטית קולומביה הבריטית |  |
| טריטוריות | הטריטוריות הצפון-מערביות הטריטוריות הצפון-מערביות • יוקון יוקון • נונאווט נונאווט |  |
| --- | --- |
בקרת זהויות :  NLI: 987007491861705171  BNE: XX5137649  BnF: cb13508933t (data)  GND: 4248598-8  LCCN: n99032030  MusicBrainz: 79c3204c-1cd8-4906-a2d7-43aeb997927c  NKC: ge1147951  SUDOC: 050288997  VIAF: 157036760   WorldCat (עם VIAF): 157036760 
אינואיט בנונאווט
אליפות הזוגות של סמאקדאון

| אליפות הזוגות של סמאקדאון>  חגורת אליפות הזוגות של סמאקדאון.פרטים | אליפות הזוגות של סמאקדאון>  חגורת אליפות הזוגות של סמאקדאון.פרטים |  חגורת אליפות הזוגות של סמאקדאון>  |
| --- | --- | --- |
| ארגון מפעיל | WWE |  |
| מותג | סמאקדאון |  |
| תאריך יצירה | 23 באוגוסט 2016 |  |
| האלופים הנוכחיים | הסטריט פרופיטס (אנג'לו דוקינס ומונטז פורד) |  |
| תאריך זכייה | 14 במרץ 2025 |  |
| סטטיסטיקות | סטטיסטיקות |  |
| האלופים הראשונים | הית' סלייטר וריינו |  |
| הכי הרבה זכיות | כזוג ‏(7 זכיות): הניו דיי כיחיד (7 זכיות): קופי קינגסטון  אקסבייר וודס |  |
| האלופים לזמן הארוך ביותר | האוסוס (ג'יי אוסו וג'ימי אוסו)‏ (622 ימים) |  |
| האלופים לזמן הקצר ביותר | הניו דיי (קופי קינגסטון ואקסבייר וודס)‏ (3 ימים) |  |
| האלוף המבוגר ביותר | שיין מקמהן ‏(49 שנים, 12 ימים) |  |
| האלוף הצעיר ביותר | ג'ייסון ג'ורדן ‏(28 שנים, 90 ימים) |  |
| האלופים הכבדים ביותר | משפחת וויאט ‏(367 ק"ג) |  |
| האלופים הקלים ביותר | ריי ודומיניק מיסטריו ‏(170 ק"ג) |  |
אליפות הזוגות של סמאקדאון היא תואר אליפות זוגות בהיאבקות מקצועית, שנוצר על ידי ארגון ההיאבקות האמריקאי, ה-WWE ומשתייך למותג סמאקדאון. התואר הוא אחת משלוש חגורות אליפות הזוגות של שלושת המותגים הראשיים יחד עם אליפות הזוגות של Raw של המותג Raw ואליפות הזוגות של NXT של המותג NXT. אלופי הזוגות הנוכחיים הם הסטריט פרופיטס (אנג'לו דוקינס ומונטז פורד).
האליפות נוצרה ב-23 באוגוסט 2016 בתוכנית סמאקדאון לייב. היא נוצרה כדי לשמש כהעתק לאליפות הזוגות של ה-WWE, שהפכה בלעדית למותג Raw כחלק מהדראפט של שנת 2016. הית' סלייטר וריינו הוכתרו לאלופי הזוגות הראשונים של סמאקדאון לאחר קיום טורניר.
היסטוריה

לאחר פיצול הרוסטרים והדראפט אשר התקיים ב-19 ביולי 2016, אלופי הזוגות של ה-WWE, הניו דיי הועברו למותג Raw, מה שהשאיר את המותג סמאקדאון ללא חגורת אליפות זוגות. במהלך החודש הבא, הג'נרל מנג'ר של סמאקדאון, דניאל בריאן הצהיר שמחלקת זוגות לסמאקדאון תיבנה לפני שאליפות הזוגות תיווצר. מיד לאחר האירוע סאמרסלאם, בתוכנית סמאקדאון ב-23 באוגוסט 2016, בריאן והנציב הממונה של התוכנית, שיין מקמהן, הציגו את אליפות הזוגות של סמאקדאון ובמקביל שמה של אליפות הזוגות של ה-WWE שונה לאליפות הזוגות של Raw. טורניר בן שמונה זוגות התקיים כדי לקבוע את אלופי הזוגות הראשונים, כשהגמר נערך באירוע באקלאש ב-11 בספטמבר 2016. הית' סלייטר וריינו ניצחו את האוסוס (ג'יי אוסו וג'ימי אוסו) בגמר הטורניר וכתוצאה מכך הפכו לאלופי הזוגות הראשונים של סמאקדאון. בשנת 2019, ליגת הפיתוח של ה-WWE לשעבר, NXT, הפכה למותג השלישי בגודלו של הארגון עקב המעבר לרשת USA ב-18 בספטמבר 2019 במתכונת שידורים חיים, צעד שהפך את אליפות הזוגות של NXT לאליפות הזוגות השלישית בגודלה ב-WWE.
כשחגורות האליפות הוצגו, הם כללו עיצוב זהה לאליפות הזוגות של Raw, כשההבדלים ביניהם היו שרצועת העור הייתה בצבע כחול התואם למותג סמאקדאון, בניגוד לרצועת העור השחורה, והפלטות היו מכסף, בניגוד לפלטות המקוריות מארד. עיצוב חגורת אליפות הזוגות של Raw עודכן ב-19 בדצמבר 2016, כשהפלטות מכסף הוחלפו בפלטות בצבע אדום התואם למותג Raw. בעוד שרוב האליפויות האחרות ב-WWE עודכנו מבחינת פלטות צדדיות התואמות למתאבקים המכהנים כאלופים, אליפות הזוגות של Raw וסמאקדאון לא עודכנו מבחינה זו בנוסף לכך אין להם כיתוב התואם למותג, אלא כוללות את הכיתוב "אליפות הזוגות" בלבד.
היסטוריה > טורניר להכתרת אלופי הזוגות של סמאקדאון

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר סמאקדאון (23 באוגוסט, 30 באוגוסט) | רבע גמר סמאקדאון (23 באוגוסט, 30 באוגוסט) |  |  | חצי גמר NXT (6 בספטמבר) | חצי גמר NXT (6 בספטמבר) |  |  | גמר באקלאש (11 בספטמבר) | גמר באקלאש (11 בספטמבר) |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  אמריקן אלפא (ג'ייסון ג'ורדן וצ'אד גייבל) |  הצמדה |   |   |  |  |   |   |  |  |
|  |  אמריקן אלפא (ג'ייסון ג'ורדן וצ'אד גייבל) |  הצמדה |   |   |  |  |   |   |  |  |
|  |  בריזנגו (טיילר בריז ופאנדנגו) |  10:13 |   |   |  |  |   |   |  |  |
|  |  בריזנגו (טיילר בריז ופאנדנגו) |  10:13 |   |   |  אמריקן אלפא1 |  הצמדה |   |   |  |  |
|  |  |  |   |   |  אמריקן אלפא1 |  הצמדה |   |   |  |  |
|  |  |  |   |   |  האוסוס |  00:28 |   |   |  |  |
|  |  האוסוס (ג'יי אוסו וג'ימי אוסו) |  הצמדה |   |   |  האוסוס |  00:28 |   |   |  |  |
|  |  האוסוס (ג'יי אוסו וג'ימי אוסו) |  הצמדה |   |   |  |  |   |   |  |  |
|  |  האסנשיין (ויקטור וקונור) |  03:49 |   |   |  |  |   |   |  |  |
|  |  האסנשיין (ויקטור וקונור) |  03:49 |   |   |  |  |   |   |  האוסוס |  הצמדה |
|  |  |  |   |   |  |  |   |   |  האוסוס |  הצמדה |
|  |  |  |   |   |  |  |   |   |  הית' סלייטר וריינו |  10:02 |
|  |  ההייפ ברוז (מוג'ו ריילי וזאק ריידר) |  הצמדה |   |   |  |  |   |   |  הית' סלייטר וריינו |  10:02 |
|  |  ההייפ ברוז (מוג'ו ריילי וזאק ריידר) |  הצמדה |   |   |  |  |   |   |  |  |
|  |  הוודוילנס (איידן אינגליש וסיימון גוטץ') |  02:50 |   |   |  |  |   |   |  |  |
|  |  הוודוילנס (איידן אינגליש וסיימון גוטץ') |  02:50 |   |   |  ההייפ ברוז |  הצמדה |   |   |  |  |
|  |  |  |   |   |  ההייפ ברוז |  הצמדה |   |   |  |  |
|  |  |  |   |   |  הית' סלייטר וריינו |  07:03 |   |   |  |  |
|  |  הית' סלייטר וריינו |  הצמדה |   |   |  הית' סלייטר וריינו |  07:03 |   |   |  |  |
|  |  הית' סלייטר וריינו |  הצמדה |   |   |  |  |   |   |  |  |
|  |  ההדבנגרז (טראשר ומוש) |  02:54 |   |   |  |  |   |   |  |  |
|  |  ההדבנגרז (טראשר ומוש) |  02:54 |   |   |  |  |   |   |  |  |
1 לאור פציעתו של צ'אד גייבל לאחר שהותקף על ידי האוסוס, אמריקן אלפא לא השתתפו בגמר. באירוע באקלאש, נערך קרב הזדמנות שנייה בין האוסוס לבין ההייפ ברוז; בקרב זה, האוסוס ניצחו והעפילו לגמר.
זכיות משולבות > כזוגות

| דירוג | מתאבקים | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | האוסוס  (ג'יי וג'ימי אוסו) | 5 | 1,002 | 1,001 |
| 2 | הניו דיי  (ביג אי, קופי קינגסטון ואקסבייר וודס) | 7 | 380 | 373 |
| 3 | יום הדין (דמיאן פריסט ופין באלור) | 2 | 208 | 207 |
| 4 | סמי זיין וקווין אואנס | 1 | 154 | 153 |
| 5 | הבלודג'ן בראדרס  (הארפר ורואן) | 1 | 135 | 135 |
| 6 | דולף זיגלר ורוברט רוד | 1 | 128 | 127 |
| 7 | הבר (שיימוס וסזארו) | 1 | 103 | 102 |
| 8 | A-Town Down Under (אוסטין ת'יאורי וגרייסון וולר) | 1 | 90 | 90 |
| 9 | הסטריט פרופיטס (אנג'לו דוקינס ומונטז פורד) | 1 | 88 | 88 |
| 10 | אמריקן אלפא  (ג'ייסון ג'ורדן וצ'אד גייבל) | 1 | 84 | 83 |
| 10 | הית' סלייטר וריינו | 1 | 84 | 83 |
| 10 | The Bloodline  (טאמה טונגה וג'ייקוב פאטו/טונגה לואה) | 1 | 84 | 84 |
| 13 | DIY# (ג'וני גרגאנו ותומאסו צ'אמפה) | 2 | 84+ | 84+ |
| 14 | סזארו ושינסקה נקאמורה | 1 | 82 | 82 |
| 15 | דניאל בריאן ורואן | 1 | 68 | 68 |
| 16 | ריי ודומיניק מיסטריו | 1 | 63 | 62 |
| 17 | הריבייבל (דאש ויילדר וסקוט דוסון) | 1 | 54 | 54 |
| 18 | המיז וג'ון מוריסון | 1 | 50 | 50 |
| 19 | משפחת וויאט (בריי וויאט, לוק הארפר ורנדי אורטון) | 1 | 23 | 23 |
| 20 | Motor City Machine Guns (אלכס שלי וכריס סייבן) | 1 | 42 | 42 |
| 21 | ההארדי בויז (ג'ף הארדי ומאט הארדי) | 1 | 21 | 20 |
| 21 | המיז ושיין מקמהן | 1 | 21 | 21 |
| 23 | קודי רודס וג'יי אוסו | 1 | 9 | 9 |